**Javni poziv za dodjelu potpora – financiranje marketinških aktivnosti privatnih iznajmljivača u sklopu Programa rada TZ grada Šibenika za 2024. godinu**

I.

Ovaj Javni poziv objavljuje se na temelju planiranih aktivnosti iz Godišnjeg programa rada za 2024. godinu i aktivnosti predviđenih projektom IQM Šibenik – integralno upravljanje kvalitetom. TZ grada Šibenika dodjeljuje potpore turističkoj industriji u cilju poticanja dionika na podizanje kvalitete smještajnih kapaciteta, usluga u turizmu, marketinških aktivnosti, čime se direktno utječe na podizanje kvalitete cjelokupne ponude, proizvoda i usluga destinacije.

II.

Predmet Javnog poziva je dodjela bespovratnih potpora fizičkim osobama koje pružaju ugostiteljske usluge u domaćinstvu na području djelovanja TZ grada Šibenika.

III.

Potpore se dodjeljuju sa sljedeće aktivnosti:

* Izrada fotografija interijera i eksterijera smještajnih objekata
* Izrada video zapisa interijera i eksterijera smještajnih objekata
* Oglašavanje u domaćim i stranim medijima, tiskovinama i društvenim mrežama
* Izrada promidžbenih materijala ( prospekti, letci, suveniri….).

IV.

Na Javni poziv mogu se javiti osobe koje pružaju ugostiteljske usluge u domaćinstvu ili na OPG-u na području djelovanja TZ grada Šibenika koje su podmirile obvezu za boravišnu pristojbu dospjelu do dana podnošenja prijave. Dodatno prijavitelji moraju dostaviti:

* ispuniti i poslati/donijeti obrazac prijave koji je dio ovog Javnog poziva
* dokaz o podmirenju obveza za turističku članarinu za 2023. ( preslik uplatnice)
* priložiti preslike računa o troškovima koji glase na podnositelja prijave, a koji moraju biti izdani u 2024. godini.
* Dokaznice o izvršenju aktivnosti koje su predmet sufinanciranja ( link na fotografije na web stranicama, foto i video materijal na USB sticku i sl…fotografije interijera prije i poslije uređenja, dokaz o objavi digitalnog/tiskanog oglasa
* Ispunjena pristupnica za IQM - [Pristupnica za IQM Destination Šibenik](https://www.surveymonkey.com/r/PFLCQ8S)

Prednost imaju prijavitelji koji su korisnici aplikacije Visit Sibenik – Sibenik Travel.

( https://prijava-privatnog-smjestaja.visitsibenik.hr/)

V.

Potpore se dodjeljuju za pokriće troškova aktivnosti iz čl.3. i to u visini do najviše 50% ukupno prijavljenih troškova, pri čemu iznos potpore ne može biti veći od 150,00 eura po prijavitelju.

Planom rada za ovu aktivnost u 2024. godini je predviđeno 7.500,00 eura ( max 50 prijavitelja).

VI.

Javni poziv za dodjelu potpora otvoren je do 01.12.2024. godine, odnosno do ispunjenja iznosa predviđenog za financiranje marketinških aktivnosti privatnih iznajmljivača u 2024. godini.

VII.

Nepotpune prijave i prijave pristigle nakon navedenog datuma neće se razmatrati.

TZ grada Šibenika će s prijaviteljima čije prijave zadovolje uvjete iz ovog Javnog poziva, sklopiti ugovor o dojeli potpore kojim će se urediti međusobna prava i obveze.

*PREPORUKA: u cilju podizanja kvalitete i modernizacije načina komuniciranja i promoviranja privatnog smještaja na području djelovanja TZ grada Šibenika – preporučamo za izradu digitalnih i tiskanih promidžbenih materijala pratiti vizualni identitet koristeći logo TZ grada Šibenika ( koji je sastavni dio Javnog poziva).*

VIII.

Krajnji rok za dostavu prijava je 01.12.2024. Prijave na Javni poziv dostavljaju se putem obrasca koji je sastavni dio ovog Javnog poziva i obveznih priloga na adresu:

**TZ grada Šibenika**

**Fausta Vrančića 18, 22 000 Šibenik**

**Ili na adresu elektroničke pošte:** **ivana.grubisic@visitsibenik.hr**

Šibenik, 13.02.2023.

Ur.br. 19-2024